तर समस्या बिधायकसम्म पुगिसकेको छ। डा. हर्कबहादुर छेत्रीले जनताले बील धेरै तिर्नु परेको कुरा पनि मन्त्रीसित नै राख्ने भनेर टारिदिएपछि उपभोक्ताहरू भित्रभित्रै चुर हुनु बाहेक अर्को विकल्प छैन। आरोप के छ भने मिटर रिडिङ नगरी बील भुक्तान गर्ने कार्य भइरहेको छ। बील पठाउँदैन तर लाइन काटिन्छ। बील आउँछ तर अत्याधिक। त्यसैमाथि पुरानो बील पनि अदृश्यरुपले खामेर पठाइदिएपछि मिटर नै ठीक छैन कि भन्ने शंका गर्नेहरूको जमात पनि बढ्‌दैछ। जनवरी महिनामा दार्जीलिङका एक उपभोक्ताले नबालेको बील तिर्नु परेको थियो। यस्तो घटना कालेबुङमा पनि व्यापक रहेको भए पनि कसैले मुख खोल्न भने सकिरहेका छैनन्‌।
